# Návod na elektronické podávanie žiadostí o platbu na projektové podpory Pôdohospodárskej platobnej agentúry

**Pre elektronické podanie žiadosti o platbu potrebujete :**

1. Nový typ občianskeho preukazu (elektronická identifikačná karta =eID)
2. Zaručený elektronický podpis (ideálne a najjednoduchšie no novom obč. preukaze)
3. Nainštalovaný softvér na prihlasovanie, podpisovanie a prácu s eID zo stránky

[www.slovensko.sk](http://www.slovensko.sk)

### Zaručený elektronický podpis

*Elektronický podpis sa používa najmä pri elektronickej komunikácii s orgánmi verejnej moci. Jeho účelom je****potvrdiť identitu****podpisujúceho, ale aj obsah podpísaného dokumentu. Obsah dokumentu, ktorý bol podpísaný elektronickým podpisom sa nedá pozmeniť, ani sfalšovať. Zaručený elektronický podpis (ZEP) – je****plnohodnotnou náhradou vlastnoručného podpisu.*** *Ak je doplnený****časovou pečiatkou****, je* ***ekvivalentom notársky overeného podpisu****. Má preto využitie najmä pri komunikácii so štátnou správou.*

### Občiansky preukaz

*Musíte vlastniť nový typ občianskeho preukazu (elektronická identifikačná karta =eID)****s čipom so ZEP****(Zaručený Elektronický Podpis). Nový typ občianskeho preukazu s elektronickým čipom (ZEP), sa vydáva od 2. decembra 2013 podľa zákona č. 305/2013 Z. z. o e-Governmente .*

### Potrebný softvér

Na stránke [www.slovensko.sk](http://www.slovensko.sk) v časti „Na stiahnutie“ nájdete príslušné programy pre podávanie a podpisovanie dokumentov a správ.

Portál sám po kliknutí na tlačidlo „Zistiť operačný systém“ zobrazí software potrebný na komunikáciu čipovej karty s počítačom a serverom. Ku každému softwaru je podrobný návod na inštaláciu.

**Primárna stránka na ktorej nájdete všetky informácie a kde je aj elektronická podateľňa je:** [www.slovensko.sk](https://www.slovensko.sk/sk/titulna-stranka)

## Formulár – Žiadosť o platbu (ŽoP)

**ŽoP**(vrátane príloh) sa môže predkladať elektronicky prostredníctvom formulára zverejneného na portáli[**slovensko.sk**](https://www.slovensko.sk/sk/titulna-stranka) prostredníctvom zriadenej služby Podávanie žiadosti o platbu na projektové podpory PPA.


Služba umožňuje podávať žiadosti o platbu pre všetky typy platieb (zálohová, paušálna, refundácia...) podľa účinnej Zmluvy o poskytnutí nenávratného finančného príspevku. Pre podanie elektronickej žiadosti o platbu je potrebné eID a KEP, tzn. prihlásiť sa pomocou občianskeho preukazu a podpísať žiadosť svojím KEP (kvalifikovaným elektr. podpisom) alebo v zastúpení Mandátnym certifikátom.

Zoznamy povinných príloh k žiadosti o platbu a ostatné dostupné dokumenty k žiadosti o platbu sú zverejnené v rámci jednotlivých typov platieb na internetovej stránke [www.apa.sk](http://www.apa.sk/) v priečinku [PPA](https://www.apa.sk/) / [Projektové podpory](https://www.apa.sk/projektove-podpory-123)  / [Implementácia programov](https://www.apa.sk/projektove-podpory)  / [PRV 2014-2020](https://www.apa.sk/prv-2014-2020)  / [Žiadosť o platbu](https://www.apa.sk/ziadost-o-platbu-1):


1. [Zálohové platby / PPA - Pôdohospodárska platobná agentúra (apa.sk)](https://www.apa.sk/zalohove-platby),
2. [1. paušálna platba / PPA - Pôdohospodárska platobná agentúra (apa.sk)](https://www.apa.sk/1-pausalna-platba),
3. [2. paušálna platba / PPA - Pôdohospodárska platobná agentúra (apa.sk)](https://www.apa.sk/2-pausalna-platba),
4. [Refundácia a zúčtovanie zálohovej platby / PPA - Pôdohospodárska platobná agentúra (apa.sk)](https://www.apa.sk/refundacia-a-zuctovanie-zalohovej-platby).

## Podanie elektronickej žiadosti o platbu – postup

Na titulnej stránke portálu [www.slovensko.sk](http://www.slovensko.sk) kliknete na panel „Nájsť službu“:



Budete presmerovaní na „Nájsť službu“, kde je možné vyhľadať služby viacerými spôsobmi napr. vyhľadávanie podľa názvu elektronickej služby alebo podľa územnej pôsobnosti. V návode sme použili vyhľadávanie podľa názvu inštitúcie alebo úradu. Adresátom podania je v tomto prípade „Pôdohospodárska platobná agentúra“. Po zadaní názvu alebo jeho časti stlačte tlačidlo „Vyhľadať“ alebo potvrďte zadanie tlačidlom „Enter“.




Po vyhľadaní a vybratí služby „Podávanie žiadosti o platbu na projektové podpory PPA“ kliknete na tlačidlo „Služba“:



Budete nasmerovaní do vybranej služby, ktorá si vyžaduje prihlásenie. Zvoľte prihlásenie pomocou slovenského dokladu:




V prípade nezapojenej čítačky budete vyzvaní na jej pripojenie do vášho počítača:



Po pripojení čítačky ste vyzvaní na vloženie elektronickej identifikačnej karty (eID), t. j. občianskeho preukazu s čipom:




Vložte elektronickú identifikačnú kartu (eID) do čítačky čipových kariet. Systém vás automaticky vyzve na zadanie 6-miestneho bezpečnostného osobného kódu (BOK). BOK môžete zadať buď prostredníctvom klávesnice, alebo použitím myši. Zadaný BOK potvrdíte tlačidlom „Enter“ alebo kliknutím na červené tlačidlo „Ďalej“:




V prípade, že vystupujete iba ako jeden subjekt, po prihlásení budete presmerovaní priamo na úvodnú stránku elektronického formulára. V prípade, že ste fyzická osoba a zároveň podnikateľ, zobrazí sa vám možnosť výberu subjektu na prihlásenie.


Následne vyplníte vo formulári služby „Podávanie žiadosti o platbu na projektové podpory PPA“ jednotlivé polia:




V prípade, že chcete svoje podanie podpísať zaručeným elektronickým podpisom, po vyplnení polí formulára ŽoP stlačíte tlačidlo „Podpísať“:





Zobrazí sa okno s uvedenými informáciami o tom, akej veci sa podanie týka, samotným textom podania a dátumom. Uvedené údaje potvrdíte stlačením tlačidla „Podpísať“:




Systém vám automaticky ponúkne kvalifikované certifikáty (SK QC, SK MQC), ktoré slúži na vytvorenie **zaručeného elektronického podpisu.** Vyberte certifikát, ktorý chcete použiť na podpísanie podania a potvrďte ho stlačením tlačidla „OK“:



Budete vyzvaní na zadanie 6-miestneho číselného kódu BOK a ZEP PIN-u, ktoré ste zadávali pri žiadosti o kvalifikovaný certifikát. BOK a ZEP PIN môžete zadávať rovnako klávesnicou, ako aj myšou. Potvrdíte stlačením tlačidla „Enter“ alebo „OK“:


Vaše podanie bolo podpísané zaručeným elektronickým podpisom. Informácia o tom, že „Dokument bol podpísaný“, sa vám ukáže v zobrazovanom okne vľavo hore. Potvrdenie vykonáte stlačením tlačidla „OK“:



Následne sa vám zobrazí okno s informáciou o **úspešnosti podpísania podania**.

**Vyhľadanie, priloženie a podpisovanie príloh k podaniu**


Ak potrebujete priložiť k ŽoP prílohu, resp. viacero príloh, použite odkaz v časti Prílohy, ktorý vám sprístupní dokumenty v počítači:



Následne prílohu k podaniu vložíte stlačením tlačidla **„Otvoriť“**.

**Prílohy môžu byť v akomkoľvek formáte, avšak podpísať zaručeným elektronickým podpisom je možné len prílohy vo formáte .PDF a .PNG**


Na podpísanie prílohy zaručeným elektronickým podpisom kliknite na tlačidlo „Podpísať“:



**Postup podpísania prílohy zaručeným elektronickým podpisom je rovnaký ako pri podpisovaní samotného podania ŽoP, ktorý je uvedený vyššie.**

**Odoslanie ŽoP**

Ak ste k formulár ŽoP elektronicky podpísali a vložili všetky potrebné prílohy, stlačíte tlačidlo „Odoslať“:



Vaše podanie spolu so všetkými priloženými prílohami bolo odoslané. **Zobrazí sa vám okno s informáciou o odoslaní správy**.

**Spracovanie podania**

Po odoslaní správy vám príde potvrdenie o odoslaní elektronického podania z Ústredného portálu verejnej správy. Potvrdenie obsahuje údaje o odosielateľovi a prijímateľovi podania, časový údaj o prijatí podania na spracovanie ÚPVS a údaje o podaní akými sú identifikátor a predmet správy.

**Doručenka**

Potvrdenie o tom, že vaše podanie Pôdohospodárskej platobnej agentúre bolo úspešne doručené, vám príde do elektronickej schránky v podobe doručenky. Doručenka obsahuje údaje o dni, hodine, minúte a sekunde elektronického doručenia, identifikátor osoby odosielateľa a prijímateľa, údaje o elektronickej správe a dokumentoch, ktoré sa elektronicky doručujú a údaje, ktorými možno overiť, či sa odoslané podanie zhoduje s doručeným podaním do schránky.

Vaše ZEPom podpísané podanie a prílohy boli zaslané adresátovi (Pôdohospodárska platobná agentúra) ako ekvivalent notárom overenej papierovej verzie. Samotnú žiadosť už nemusíte zasielať v papierovej podobe. Je nutné zaslať iba ostanú požadovanú dokumentáciu.

*V prípade problémov zo zasielaním sa obráťte na Helpdesk portálu* [*www.slovensko.sk*](http://www.slovensko.sk) *v časti Kontakt.*